Public procurement notice: Prior Information Notice Without Call For Competition
Published: 2023-03-07
Buyer: Väylävirasto
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Markkinavuoropuhelun kohteena on valmistelussa oleva Väyläviraston liikenneturvallisuusvaikutusten laskentaohjelmistojen toteuttamisen hankinta.
Väylävirasto käyttää onnettomuusmalleihin ja toimenpiteiden vaikutuskertoimiin perustuvia Tarva-ohjelmistoja maanteiden ja tasoristeysten turvallisuuden nykytilan arvioinnissa sekä liikenneturvallisuusvaikutusten laskennassa. Tarva MT -ohjelmistoa käytetään tiehankkeiden sekä yksittäisten parantamistoimenpiteiden turvallisuusvaikutusten (henkilövahinko-onnettomuusvähenemä sekä onnettomuuksien vakavuus) laskennassa, verkollisissa turvallisuustarkasteluissa ja -arvioinneissa, tieverkon onnettomuuskustannusten laskennassa sekä muissa erillisselvityksissä. Tuloksia hyödynnetään muun muassa tieverkon turvallisuustilanteen kuvaamisessa, päätöksenteossa ja tulostavoitteiden seurannassa.
Tarva LC -ohjelmistolla lasketaan valtion rataverkon tasoristeyksille nykytilan onnettomuusennusteet ja niistä johtaen onnettomuusmääräluokat, sekä erilaisten toimenpiteiden ja toimenpideyhdistelmien turvallisuusvaikutuksia (henkilövahinko-onnettomuusvähenemä). Tietoja hyödynnetään tasoristeysten poisto- ja parantamistoimenpiteiden priorisoinnissa sekä tasoristeysturvallisuuden kokonaistilanteen arvioinnissa.
Tavoitteena on uudistaa maanteiden ja tasoristeysten turvallisuuden ja toimenpiteiden vaikutusten laskentaohjelmistot vastaamaan nykyisiä vaatimuksia niin teknisesti kuin toiminnallisesti. Samalla ohjelmistot suunnitellaan ja toteutetaan Väyläviraston nykyisten arkkitehtuurilinjausten mukaisesti ja osaksi viraston tietojärjestelmäkokonaisuutta. Vaikutustenarviointimallit ja ohjelmistot tulevat Väyläviraston omistukseen.
Toteutustapa on modulaarinen ohjelmistorakenne, jossa maanteiden ja tasoristeysten turvallisuusvaikutusten laskentaohjelmistot toimivat omina moduuleinaan. Tulevaisuudessa samaan rakenteeseen voidaan toteuttaa myös muita laskentamoduuleja.
Tilaajan tavoitteena on hankkia turvallisuusvaikutusten laskentaohjelmistojen IT-toteutus. Hankinta voi sisältää myös vaatimuksia liikenneturvallisuusvaikutusten arviointiin tai laskentaan liittyvästä asiantuntemuksesta. Sopimuksen puitteissa voidaan myöhemmin hankkia myös muita vaikutustenarvioinnin laskentamoduuleja.
Edellä kuvatut hankintakokonaisuudet ja niiden sisältö, laajuus ja jaottelu ovat alustavia ja niihin voi tulla vielä muutoksia.
Ennakkotietoilmoitukseen liittyy kutsu markkinakartoitukseen, jolloin kaikilla hankinnasta kiinnostuneilla toimittajilla on mahdollisuus käydä hankintaa koskevaa teknistä vuoropuhelua Väyläviraston kanssa. Teknisen vuoropuhelun tarkoituksena on käydä yleisellä tasolla vuoropuhelua hankinnan kohteesta ja sen määrittämisestä. Tekninen vuoropuhelu ei sido Väylävirastoa toteuttamaan hankintaa. Tekninen vuoropuhelu ei myöskään sido toimittajaa mahdolliseen tarjouskilpailuun osallistumiseen.
Tekninen vuoropuhelu pidetään hyödyntämällä seuraavia tapoja (infotilaisuuden lisäksi käytävät tavat ilmoitetaan erikseen markkinavuoropuheluun ilmoittautuneille):
- infotilaisuus hankintakokonaisuuden esittelylle järjestetään Teams-kokouksena (mahdollisesti myös paikanpäällä Pasilassa) 29.3.2023 klo 12.30-14.00. Kutsu lähetetään ilmoittautuneille ennen tilaisuutta, mutta hankintayksikkö pyytää laittamaan ajankohdan ylös kalenteriin.
- tarjouspyyntöaineiston luonnosversioiden kommentoinnin ja tilaajan hankinnan kohteeseen liittyviin kysymyksiin vastaaminen
Tilaaja varaa oikeuden jatkaa teknistä vuoropuhelua myös muulla erikseen ilmoitettavalla tavalla, josta ilmoitetaan tarvittaessa myöhemmin.
Ilmoittautumisohje: Toimittajan tulee ilmoittaa kiinnostuksensa osallistua markkinavuoropuheluun 28.3.2023 klo 12.00 mennessä lähettämällä osoitteeseen tommi.aarnio@vayla.fi viesti otsikolla: "MARKKINAVUOROPUHELU: Liikenneturvallisuusvaikutusten laskentaohjelmistot".
Tässä ennakkotietoilmoituksessa esitetyt kuvaukset ja hankintailmoituksen arvioitu julkaisupäivämäärä, kuten myös myöhemmin toimitettavat vuoropuhelun luonnosmateriaalit ovat alustavia ja suuntaa antavia hankinnan ennakkotietoja.